Business Hi-Tech

Marius Panait, managing partner în cadrul Entelion Software

Piaţa de comerţ electronic este estimată la circa 1,1 miliarde euro, conform datelor din 2014, însă această valoare reprezintă doar zona de retail, comerţul online în zona de B2B (business-to-business) având o dimensiune mult mai mare - de aproximativ 10 miliarde de euro, consideră Marius Panait, managing partner în cadrul Entelion Software, companie specializată în furnizarea de soluţii de e-commerce.

„Toate datele vehiculate în prezent despre cât de mare este piaţa de comerţ electronic din România sunt legate de partea de «consumer». Dacă ne uităm însă la zona de distribuţie, cifrele sunt mult mai mari. Estimez că piaţa locală de comerţ electronic în zona de B2B se situează la circa 10 miliarde de euro”.

Zona de B2B se referă în principal la producători, importatori şi distribuitori de produse, care folosesc la rândul lor platforme de comerţ electronic.